CELEX: 32021D0463
Language: et
Date: 2021-03-09 00:00:00
Title: Nõukogu otsus (EL) 2021/463, 9. märts 2021, Euroopa Liidu nimel võetava seisukoha kohta TIR-märkmike alusel toimuva rahvusvahelise kaubaveo tollikonventsiooni halduskomitees seoses kõnealuse konventsiooni muudatustega

18.3.2021   
               
               
                  ET
               
               
                  Euroopa Liidu Teataja
               
               
                  L 95/1
               
            
         NÕUKOGU OTSUS (EL) 2021/463,
         9. märts 2021,
         Euroopa Liidu nimel võetava seisukoha kohta TIR-märkmike alusel toimuva rahvusvahelise kaubaveo tollikonventsiooni halduskomitees seoses kõnealuse konventsiooni muudatustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     TIR-märkmike alusel toimuva rahvusvahelise kaubaveo tollikonventsioon (edaspidi „TIR-konventsioon“) sõlmiti 14. novembril 1975 ja kiideti Euroopa Majandusühenduse nimel heaks nõukogu määrusega (EMÜ) nr 2112/78 (1) ning see jõustus ühenduse suhtes 20. juunil 1983.
                  
               
                     (2)
                  
                  
                     TIR-konventsiooni konsolideeritud versioon avaldati nõukogu otsuse 2009/477/EÜ (2) lisana. Kõnealuse otsuse kohaselt avaldab komisjon TIR-konventsiooni edasised muudatused Euroopa Liidu Teatajas, märkides ära nende jõustumise kuupäeva.
                  
               
                     (3)
                  
                  
                     TIR-konventsiooni kohaselt võib TIR-konventsiooniga moodustatud halduskomitee (edaspidi „halduskomitee“) võtta vastu TIR-konventsiooni ja selle lisade muudatused kohal olevate ja hääletavate konventsiooni liikmete kahekolmandikulise häälteenamusega.
                  
               
                     (4)
                  
                  
                     Halduskomitee võtab oma 9.–12. veebruarini 2021 toimuval 74. või mõnel järgmisel istungil vastu mitu TIR-konventsiooni lisade muudatust.
                  
               
                     (5)
                  
                  
                     Selleks et võtta arvesse TIR-konventsiooni artikli 18 varasemat muudatust, mis on suurendanud nende tolliasutuste koguarvu, mis võivad olla seotud TIR-veoga, on vaja muuta TIR-konventsiooni 1. lisa ning ajakohastada TIR-märkmiku näidise varianti 1 ja varianti 2.
                  
               
                     (6)
                  
                  
                     On asjakohane määrata kindlaks liidu nimel halduskomitees võetav seisukoht seoses TIR-konventsiooni lisade muudatustega, kuna kõnealused muudatused on liidu jaoks siduvad.
                  
               
                     (7)
                  
                  
                     Liidu seisukoht halduskomitees peaks seetõttu põhinema käesolevale otsusele lisatud muudatusettepanekutel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel TIR-märkmike alusel toimuva rahvusvahelise kaubaveo tollikonventsiooniga moodustatud halduskomitee 9.–12. veebruarini 2021 toimuval 74. või mõnel järgmisel istungil seoses kõnealuse konventsiooni muudatustega, põhineb käesolevale otsusele lisatud muudatusettepanekutel.
            Muudatusettepanekute väiksemates tehnilistes muudatustes võivad liidu esindajad kokku leppida halduskomitees ilma nõukogu täiendava otsuseta.
         
         
            Artikkel 2
            Artiklis 1 osutatud seisukoha esitab komisjon. Liikmesriigid esitavad liidu seisukoha halduskomitees toimuval ametlikul hääletusel, tegutsedes ühiselt liidu huvides.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 9. märts 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 25. juuli 1978. aasta määrus (EMÜ) nr 2112/78, millega kiidetakse heaks 14. novembri 1975. aasta Genfi tollikonventsioon TIR-märkmike alusel toimuva rahvusvahelise kaubaveo kohta (TIR-konventsioon) (EÜT L 252, 14.9.1978, lk 1).
         
            (2)  Nõukogu 28. mai 2009. aasta otsus 2009/477/EÜ, millega avaldatakse konsolideeritud kujul 14. novembri 1975. aasta tollikonventsioon TIR-märkmike alusel toimuva rahvusvahelise kaubaveo kohta (TIR-konventsioon), nagu seda on pärast nimetatud kuupäeva muudetud (ELT L 165, 26.6.2009, lk 1).
      
      
         
            LISA
            
               1. lisa, VARIANT 1, esikaane sisekülg 2: TIR-märkmiku näidis, „Règles relatives à l’utilisation du carnet TIR“, punkt 5:
            
            
               sõna„quatre“asendatakse sõnaga„huit“;
            
               1. lisa, VARIANT 1, esikaane sisekülg 3: TIR-märkmiku näidise variant 1, „Rules regarding the use of the TIR Carnet“, punkt 5:
            
            
               sõna„four“asendatakse sõnaga„eight“;
            
               1. lisa, VARIANT 1, TIR-märkmiku näidise lk 5 (valge), kviitung nr 1:
            
            praegune kviitung nr 1 asendatakse (1);
            
               1. lisa, VARIANT 1, TIR-märkmiku näidise variandi 1 lk 6 (roheline), kviitung nr 2:
            
            praegune kviitung nr 2 asendatakse (2);
            
               1. lisa, VARIANT 2, esikaane sisekülg 2: TIR-märkmiku näidis, „Règles relatives à l’utilisation du carnet TIR“, punkt 5:
            
            
               sõna„quatre“asendatakse sõnaga„huit“;
            
               1. lisa, VARIANT 2, esikaane sisekülg 3: TIR-märkmiku näidise variant 1, „Rules regarding the use of the TIR Carnet“, punkt 5:
            
            
               sõna„four“asendatakse sõnaga„eight“;
            
               1. lisa, VARIANT 2, TIR-märkmiku näidise lk 12 (valge), kviitung nr 1:
            
            praegune kviitung nr 1 asendatakse (3);
            
               1. lisa, VARIANT 2, TIR-märkmiku näidise lk 13 (roheline), kviitung nr 2:
            
            praegune kviitung nr 2 asendatakse (4).
            
               
            
               
            
               
            
               
            
               (1)  Vt käesoleva lisa lk 2.
            
               (2)  Vt käesoleva lisa lk 3.
            
               (3)  Vt käesoleva lisa lk 4.
            
               (4)  Vt käesoleva lisa lk 5.